જે ધર્મમાં કીડીને મારવી પણ પાપ ગણવામાં આવે છે તેવા જૈન ધર્મના ભગવાન મહાવીર સ્વામીની આજે જન્મ જયંતી હોય જૈન સમાજ દ્વારા હર્ષોલ્લાસ સાથે મહાવીર જયંતીની ભવ્ય ઉજવણી કરવામાં આવી હતી આ ઉજવણી નિમિત્તે દહાણુ ખાતે જૈન સમાજના આગેવાનો સહિત તમામ લોકોએ ભવ્ય વરઘોડો કાઢ્યો હતો અને અહીંના આસ્થાના પ્રતિક ગણાતા ૧૧૦ વર્ષ જૂના દેરાસર ખાતે ભવ્ય ઉજવણી કરવામાં આવી હતી જૈન સમાજ દ્વારા ભગવાન મહાવીર સ્વામીની આંગી પણ કરવામાં આવી હતી તો શ્રદ્ધાભેર ધાર્મિક પૂજા અર્ચના પણ કરવામાં આવી હતી જૈન સમાજ નું માનવું છે કે ભગવાન મહાવીર સ્વામીએ અનેક કષ્ટો સહન કરી ને પણ પોતાનો દયેય સિદ્ધ કર્યો હતો અને પરમતત્વને પામ્યા હતા અને એ જ રીતે દરેક વ્યક્તિએ પણ સખત પરિશ્રમ કરીને પોતાના ધ્યેયને સિદ્ધ કરવો જોઈએ ભગવાન મહાવીર સ્વામી ની જન્મ જયંતી નિમિત્તે સમાજના આગેવાનો સહિત મોટી સંખ્યામાં મહિલાઓ પુરુષો બાળકો આ વરઘોડામાં જોડાયા હતા.